ตลาดหุ้นเอเชียปรับตัวลงบ่ายนี้ ขณะหุ้นจีนร่วง-จับตาประชุมยูโรกรุ๊ป
ตลาดหุ้นเอเชียปรับตัวลงในการซื้อขายช่วงบ่ายวันนี้ ขณะที่หุ้นจีนร่วงลง โดยนักลงทุนในเอเชียไม่ได้วิตกกังวลมากนักเกี่ยวกับสถานการณ์กรีซ และมีกระแสคาดการณ์ว่าการเทขายสินทรัพย์เสี่ยงอาจจะสิ้นสุดลง ภายหลังจากที่ทราบผลการลงประชามติของชาวกรีซ
7 ก.ค. 2558

ผู้สื่อข่าวรายงานว่า ตลาดหุ้นเอเชียปรับตัวลงในการซื้อขายช่วงบ่ายวันนี้ ขณะที่หุ้นจีนร่วงลง โดยนักลงทุนในเอเชียไม่ได้วิตกกังวลมากนักเกี่ยวกับสถานการณ์กรีซ และมีกระแสคาดการณ์ว่าการเทขายสินทรัพย์เสี่ยงอาจจะสิ้นสุดลง ภายหลังจากที่ทราบผลการลงประชามติของชาวกรีซ
โดยดัชนี MSCI Asia Pacific บวก 0.1% เมื่อเวลา 13.45 น.ตามเวลาโตเกียว ส่วนดัชนี FBMKLCI ตลาดหุ้นมาเลเซียปิดภาคเช้าที่ 1,716.19 จุด ลดลง 0.86 จุด, -0.05%
ก่อนหน้านี้ นางอังเกลา แมร์เคิล นายกรัฐมนตรีเยอรมนี กล่าวว่า เวลาสำหรับการนำเสนอข้อเสนอชุดใหม่ของนายกรัฐมนตรีกรีซใกล้จะหมดลงแล้ว 
สำหรับความเคลื่อนไหวในวันนี้ ได้แก่ ธนาคารกลางออสเตรเลียมีมติคงอัตราดอกเบี้ยที่ระดับต่ำสุดเป็นประวัติการณ์ที่ 2% ในการประชุมวันนี้ ซึ่งสอดคล้องกับการคาดการณ์ของตลาด
โดยในวันนี้ รัฐมนตรีกระทรวงคลังของยูโรโซนหรือที่รู้จักกันในชื่อยูโรกรุ๊ปจะประชุมฉุกเฉินร่วมกัน เพื่อหารือเกี่ยวกับสถานการณ์หนี้กรีซ